Николай Некрасов
Ние с тебе сме хора безумни…

Превод от руски: Николай Антонов, —

chitanka.info

Ние с тебе сме хора безумни,

всеки миг да избухнем готови —

да излеем вълнения в шумни

разправии и думи сурови.

Говори ми, когато сърдито

гневна болка сърцето отравя!

Да се сърдим и спорим открито!

В мир е леко, но то наскучава.

Има дни — в любовта неизбежна

влиза прозата. Нека! Но зная:

подир разпри, тъй пълна и нежна,

любовта споделена сияе…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.